stanford-oval/wikipedia huggingface dataset:
Jamesonin hyökkäys
Tausta

Kapmaan pääministerinä vuodesta 1890 toiminut, sitä ennen timantti- ja kultakaivoksilla rikastunut Cecil Rhodes halusi ulottaa Britannian valtapiirin pohjoiseen, erityisesti Transvaalin alueelle, jossa oli vielä rikkaampia kultaesiintymiä. Hänen suunnitelmiensa suurin este oli Transvaalin kansallismielinen presidentti Paul Kruger, joka oli poistanut äänioikeuden ulkomaalaisväestöltä eli uitlandereilta, myös briteiltä, ja pyrki heikentämään Transvaalin taloudellisia siteitä brittiläisiin siirtomaihin. Transvaalin kaivosteollisuutta hallinneet brittiliikemiehet perustivat uitlanderien oikeuksia puolustamaan Kansallinen liitto (National Union) -nimisen kansalaisjärjestön, jonka johdossa oli Rhodesin veli Frank Rhodes.
Tilanne kärjistyi, kun presidentti Krugerin protektionistinen kauppapolitiikka johti niin sanottuun uittokriisiin. Vähentääkseen Transvaalin taloudellista riippuvutta Kapmaasta Krugerin hallinto oli määrännyt sieltä tuleville rautatiekuljetuksille korkeat tuontitullit, mutta maksuja kierrettiin kuljettamalla rahtia muilla keinoilla maan rajan yli. Tukkiakseen porsaanreiän Krugerin hallitus kielsi vuonna 1894 ja uudelleen syyskuussa 1895 tavaran uittamisen maan etelärajana toimineen Vaaljoen yli, mutta joutui kummallakin kerralla peruuttamaan päätöksen, kun Rhodes ja Britannian uusi siirtomaaministeri Joseph Chamberlain uhkasivat ankarilla vastatoimilla.
Toivoen Transvaalin brittivähemmistön nousevan kapinaan Rhodes ryhtyi suunnittelemaan aseellista väliintuloa yhdessä Chamberlainin, Britannian korkean edustajan Hercules Robinsonin ja vanhan yhteistyökumppaninsa Leander Jamesonin kanssa. Uitlandereiden kapinaa Transvaalissa ei kuitenkaan syntynyt, sillä heidän paikalliset johtajansa eivät päässeet sopimukseen hankkeen tavoitteista. Chamberlain ja Rhodes olettivat suunnitelman peruuntuneen, mutta valmisteluista vastannut Jameson toteutti hyökkäyksen kaikesta huolimatta.
Tapahtumien kulku

Jamesonin johtama noin 500 miehen suuruinen aseistettu joukko hyökkäsi 29. joulukuuta 1895 Betšuanamaan puolelta Transvaaliin tarkoituksenaan edetä kohti Johannesburgia, joka oli kaivosalueen ja brittiasutuksen keskus. Operaatio muuttui kuitenkin täydelliseksi fiaskoksi. Jamesonin miehet eivät onnistuneet katkaisemaan lennätinlinjoja, joten Transvaalin hallitus sai varoituksen lähestyvästä joukosta. Komendantti Piet Cronjén armeija saartoi Jamesonin joukon, joka joutui jo 2. tammikuuta antautumaan Doornkopissa lähellä Krugersdorpia. Kaikki jäivät vangiksi. Cronjé lupasi säästää heidän henkensä, jos he antautuisivat, mutta heidät uhattiin kaikesta huolimatta teloittaa. Britannian hallituksen pyynnöstä heidät luovutettiin lopulta Britannian viranomaisille.
Seuraukset

Jamesonin hyökkäyksen seurauksena buurien ja brittiväestön suhteet muuttuivat entistä epäluuloisemmiksi sekä Traansvaalissa että Kapmaassa. Kun Rhodesin osuus hankkeen suunnitteluun tuli ilmi, hän joutui eroamaan Kapmaan pääministerin tehtävistä ja muista julkisista viroistaan. Jameson joutui Englannissa oikeuden eteen, mutta sai lopulta vain 15 kuukauden vankeustuomion, josta hänet vapautettiin vain muutaman kuukauden kuluttua terveyssyistä. Kapinasuunnitelmaan osallistuneista uitlandereista useat tuomittiin Transvaalissa kuolemaan maanpetoksesta, mutta tuomiot lievennettiin myöhemmin suuriksi sakkorangaistuksiksi. Vaikka Rhodesin poliittinen ura kariutui tapaukseen, Jameson onnistui joitain vuosia myöhemmin kohoamaan Kapmaan pääministeriksi.
Jamesonin hyökkäykseen liittyi myös niin sanottu Kruger-sähkeen tapaus. Hyökkäyksen kukistamista seuranneena päivänä 3. tammikuuta 1896 Saksan keisari Vilhelm II lähetti presidentti Krugerille onnittelusähkeen. Transvaalissa sähke tulkittiin virheellisesti vihjeeksi siitä, että Saksa saattaisi tukea buureja sodassa Britanniaa vastaan. Tieto sähkeestä nostatti myös saksalaisvastaisia mielialoja Englannissa.
Aiheesta muualla

David Saks: The Jameson Raid – A Failed Dress rehearsal for the Anglo-Boer war (englanniksi) The South African Military History Society 2003.
Cecil Rhodes.
Joaquim Giovanni Mol Guimarães

Joaquim Giovanni Mol Guimarães (s. 6. tammikuuta 1960 Ponte Nova) on brasilialainen roomalaiskatolinen piispa. Hänet vihittiin salesiaanien papiksi 16. heinäkuuta 1988. Vuonna 1992 hänet inkardinoitiin papiksi Belo Horizonten arkkihiippakuntaan, ja 11. helmikuuta 2006 hänet nimitettiin sen vihkipiispaksi ja Galtellin titulaaripiispaksi. Piispaksi vihkiminen seurasi 25. maaliskuuta. Pääkonsekraattorina toimi Walmor Oliveira de Azevedo, jota avustivat Décio Zandonade ja Sebastião Roque Rabelo Mendes.
Joaquim Borges de Figueroa

Joaquim Borges de Figueroa (1714 Lissabon – 25. syyskuuta 1788) oli portugalilaissyntyinen, Brasiliassa toiminut katolinen arkkipiispa. Hänet vihittiin papiksi 23. syyskuuta 1770 ja nimitettiin Marianan hiippakunnan piispaksi 17. kesäkuuta 1771. Piispaksi vihkiminen seurasi 28. lokakuuta. Konsekrointiin osallistui Bartolomeu Manoel Mendes dos Reis.
8. maaliskuuta 1773 Borges de Figueroa sai nimityksen São Salvador da Bahian arkkipiispaksi. Hän erosi tehtävistään 13. heinäkuuta 1778.
When I Become Me

| When I Become Me Hanna Pakarinen |
| --- | --- | --- |

Studioalbumin tiedot
 Äänitetty : 2004
 Julkaistu: 9. kesäkuuta 2004
 Tuottaja(t): Risto Asikainen, Rauli Eskolin, Patric Sarin
 Tyylilaji: pop, R&B
 Kesto: 47.57
 Levy-yhtiö: Sony BMG
Listasijoitukset
  Suomen virallinen lista: 2. (25/2004)
Hanna Pakarisen muut julkaisut
|   | When I Become Me 2004 | Stronger 2005 |
When I Become Me on Hanna Pakarisen ensimmäinen albumi, joka julkaistiin 9. kesäkuuta 2004. Se sijoittui neljällä ensimmäisellä viikollaan Suomen virallisella albumilistalla sijalle kaksi. Albumi on myynyt tähän mennessä yli 50 000 kappaletta, eli platinaa (tilanne tammikuussa 2010).
Ensimmäisenä singlenä albumilta julkaistiin kappale "Love Is Like a Song", joka on englanninkielinen versio Idols-voittajalle sävelletystä "Tulin voittamaan" -kappaleesta. Se julkaistiin kaupallisena singlenä helmikuun 2004 lopussa ja sijoittui Suomen virallisen singlelistan ensimmäiselle sijalle.
Myöhemmin albumilta julkaistiin radiosinglet "Fearless", "How Can I Miss You" sekä albumin nimikkokappale "When I Become Me". 
Bryan Adams -cover "Heaven" oli saatavilla singlenä vain ostamalla tietyn määrän Daim-makeisia, mutta virallista singleä siitä ei tehty.
Kappaleet

When I Become Me – 5.03 (säv. Sarin)
Run – 3.12 (säv. Elofsson/Thornally/Venge/Wennerberg)
Fearless – 3.21 (säv. Finneide/Rydningen/Ziggy)
How Can I Miss You – 3.59 (säv. Röhr/Swede)
Ejected – 3.42 (säv. Asikainen)
Love's Run Over Me – 4.44 (säv. Asikainen)
Don't Hang Up – 3.51 (säv. Nylén/Rose)
Save My Life Tonight – 4.25 (säv. Fridh/Leonard)
Sorry – 2.46 (säv. Björk/Malm/Eklund)
Heaven – 3.53 (säv. Adams/Vallance)
Superhero – 3.42 (säv. Finneide/Eide)
Love Is Like a Song – 4.02 (säv. Elofson/Kolehmainen/Lipp)
Singlet

”Love Is Like a Song”
”Fearless”
”How Can I Miss You”
”When I Become Me”
Yannick Jadot

| Yannick Jadot |
| --- | --- |

Euroopan parlamentin jäsen
 14.7.2009–  
Henkilötiedot
Syntynyt: 27. heinäkuuta 1967 (ikä 57) Clacy et Thierret
Aiheesta muualla
www.yannickjadot.fr
Yannick Jadot (s. 27. heinäkuuta 1967) on ranskalainen vihreä Europe Écologie -puolueen poliitikko. Hän on ollut Euroopan parlamentin jäsen vuodesta 2009. Hän kuuluu Vihreät / Euroopan vapaa allianssi -ryhmään.
Vuosina 2002–2008 Jadot työskenteli Ranskan Greenpeacessa. Hänet valittiin ensimmäisen kerran Euroopan parlamenttiin vuoden 2009 vaaleissa ja hän uusi paikkansa vuoden 2014 vaaleissa.
Europarlamentissa Jadot on ollut kansainvälisen kaupan valiokunnan (INTA) varapuheenjohtaja vuodesta 2009. Hänen muita valiokuntapaikkojaan ovat varajäsenyys teollisuus-, tutkimus- ja energiavaliokunnassa (ITRE) vuodesta 2009 ja  kalatalousvaliokunnassa (PECH) vuodesta 2014.
Valtuuskunnista Jadot vaikuttaa Kaakkois-Aasian ja ASEAN:in suhteista vastaavan valtuuskunnan jäsenenä vuodesta 2014. Hän on Etelä-Aasia -suhteiden valtuuskunnan varajäsen. Vuosina 2009–2011 Jadot oli AKT-maiden (Afrikan, Karibian ja Tyynenmeren maat) ja EU:n yhteisen parlamentaarisen edustajakokouksen valtuuskunnan jäsen. Lisäksi hän oli Afganistanin suhteista vastaavan valtuuskunnan varajäsen vuosina 2011–2014.
Aiheesta muualla

Wikimedia Commonsissa on kuvia tai muita tiedostoja aiheesta .
Yannick Jadot'n verkkosivut (Arkistoitu – Internet Archive) (ranskaksi)
www.europarl.europa.eu/YANNICK_JADOT_home
Vilpas

Vilpas voi tarkoittaa muun muassa:
Henkilönnimet

Vilpas, suomalainen miehen etunimi
Vilpas, sukunimenä:
Eija Vilpas (s. 1957), suomalainen näyttelijä, käsikirjoittaja ja koomikko
Pekka Vilpas (1938–2021), suomalainen hovimestari ja kokki
Musiikki

Eija Vilpas, Eija Vilppaan albumi vuodelta 1993
Urheilu

Salon Vilpas, urheilun yleisseura
Vilpas Vikings, koripalloseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vilpas”, voi hakea sivunnimihaulla, laajalla sivunnimihaulla tai tekstihaulla.
Waichirō Ōmura

| Henkilötiedot |
| --- | --- | --- |
Syntymäaika: 1. tammikuuta 1933
Syntymäpaikka: Shizuoka, Japani
Pelipaikka: Keskikenttäpelaaja
Seurat
| Vuodet | Seura | O (M) |
|  | Tanabe Pharmaceuticals |  |
Maajoukkue
| 1956-1958 | Japani | 5 (0) |
Waichirō Ōmura (jap. 大村 和市郎; s. 1. tammikuuta 1933 Shizuoka, Japani) on japanilainen entinen jalkapalloilija.
Jalkapallomaajoukkue

Waichirō Ōmura edusti Japanin maajoukkuetta vuosina 1956-1958. Hän on osallistunut mm. Kesäolympialaisissa 1956.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1956 | 3 | 0 |
1957: 0
| 1958 | 2 | 0 |
| Yhteensä | 5 | 0 |
Aiheesta muualla

National Football Teams
Japan National Football Team Database
Japanin joukkue – Jalkapallo kesäolympialaisissa 1956
Furukawa |
Hiraki |
Iwabuchi |
Kawamoto |
Kitaguchi |
Kobayashi |
Mimura |
Naganuma |
Ōmura |
Ozawa |
Satō |
Shimomura |
Takabayashi |
Takamori |
Tokita |
Uchino |
Yaegashi |
Valmentaja Takenokoshi
Joaquim Gomis

Joaquim Gomis i Serdañons (19. syyskuuta 1902 – 12. joulukuuta 1991) oli espanjalainen liikemies, valokuvaaja ja taiteen tukija, joka edisti etenkin katalonialaisen nykytaiteen näkyvyyttä. Hän oli modernin valokuvauksen uranuurtajia Espanjassa. Hän kuvasi urbaaneita maisemia ja abstrakteja värisommitelmia.
Gomis oli varakkaan perheen poika ja sai 12-vuotiaana lahjaksi Kodak Brownie-merkkisen 6×9 cm filmikoon laatikkokameran. Hän työskenteli perheen tekstiiliyrityksessä ja oleskeli 1920-luvulla Englannissa ja Yhdysvalloissa. Siellä hän innostui modernismin muotokielestä ja tallensi kamerallaan rakenteilla olevia kerrostaloja, suuria automääriä ja muita nykyaikaisuuden ilmentymiä.
1930-luvulla Gomis alkoi toimia aktiivisesti Espanjan taidepiireissä. Hän oli Nykytaiteen ystävien seuran hallituksessa (Amics de l’Art Nou, 1932–1936) ja tutustui sitä kautta taiteilija Joan Miróhon, josta tuli Gomisin elinikäinen ystävä. Gomis oli perustajajäsen Club49:ssä, joka edisti nykytaidetta toisen maailmansodan jälkeen. Hän toimi myös Antoni Gaudín töitä suojelevan yhdistyksen (d’Amics de Gaudí) puheenjohtajana ja Fundació Joan Mirón ensimmäisenä presidenttinä 1972–1975.
Jan Rohde

Jan Rohde
Jan Rohde (14. heinäkuuta 1942 New York, Yhdysvallat – 9. lokakuuta 2005 Tukholma, Ruotsi) oli norjalainen pop- ja rocklaulaja.
Rohde siirtyi vanhempiensa mukana Norjaan 13-vuotiaana. Kolme vuotta myöhemmin hän aloitti esiintymisensä eri yhtyeissä kuten The Cool Cats, tyttöbändi The Melody Sisters, jonka mukana hän oli Euroopan kiertueella, ruotsalainen The Adventurers sekä The Wild Ones.
Ruotsin televisio nimitti Rohden Skandinavian rockkuninkaaksi 1970-luvulla. Hän oli suosittu myös Suomessa. Eräitä viimeisiä kertoja Rohde vieraili Suomessa syksyllä 2002.
Jan Rohde kuoli syöpään. Jyrki Hämäläinen kertoo Rohden kuolemasta kirjassaan Iso D.
Aiheesta muualla

Jan Rohden muistokirjoitus Helsingin Sanomissa
Jan Rohden esitystuotanto Suomen äänitearkistossa (1901–1999)
Vogüé

Vogüén kylä
Vogüé on kunta Ardèchen departementissa Rhône-Alpesin hallintoalueella Ranskassa. Kunnassa oli 726 asukasta vuoden 1999 väestönlaskennassa. Vogüén pinta-ala on 12 neliökilometriä.
Kyläkuvaa hallitsee keskiaikainen linna Château de Vogüé. Kunta on valittu kauneimpien ranskalaiskylien Les Plus Beaux Villages de France -järjestön jäseneksi.
Aiheesta muualla

Kuvia tai muita tiedostoja aiheesta Vogüé Wikimedia Commonsissa
Joaquim Domingues de Oliveira

Joaquim Domingues de Oliveira (4. joulukuuta 1878 Vila Nova de Gaia – 18. toukokuuta 1967) oli Brasiliassa toiminut portugalilaissyntyinen roomalaiskatolinen arkkipiispa. Hänet vihittiin papiksi 21. joulukuuta 1901 ja nimitettiin Florianópolisin (Santa Caterinan) hiippakunnan johtoon 2. huhtikuuta 1914, ja piispaksi vihkiminen seurasi 31. toukokuuta. Pääkonsekraattorina toimi Basilio Pompilj, jota avustivat Leopoldo Duarte e Silva ja Alberto José Gonçalves.
Florianópolisista tehtiin 17. tammikuuta 1927 arkkihiippakunta, ja Domingues de Oliveira nimitettiin sen arkkipiispaksi. Hän osallistui Vatikaanin toiseen kirkolliskokoukseen ja kuoli 88-vuotiaana virassa.
Jane Porter

Jane Porter on kuvitteellinen amerikkalaissyntyinen nainen Edgar Rice Burroughsin Tarzan-kirjoissa. Jane on Tarzanin elämän ainoa todellinen rakkaus. Johnny Weissmullerin (Tarzan) ja Maureen O’Sullivanin (Jane Parker) kuudessa yhteisessä Tarzan-elokuvassa (1932–1942) Jane Porterin roolihenkilön nimi oli vaihtunut Jane Parkeriksi, joka oli britti.
Vogue (Madonnan kappale)

| ”Vogue” Madonna |
| --- | --- | --- |

Singlen tiedot
 Albumilta: I’m Breathless
 Julkaistu: 20. maaliskuuta 1990
 Tuottaja(t): Madonna, Shep Pettibone
 Tyylilaji: pop
 Kesto: 04.49
 Levy-yhtiö: Sire, Warner Bros.
Listasijoitukset
  Suomen virallinen lista: 1.
Madonnan muut singlet
| ”Keep It Together” 1990 | ”Vogue” 1990 | ”Hanky Panky” 1990 |
Vogue on yhdysvaltalaisen poplaulaja Madonnan uran suurimpiin hitteihin lukeutuva kappale hänen toiselta soundtrackiltään I’m Breathless vuodelta 1990. Voguen ovat tuottaneet ja säveltäneet Madonna ja Shep Pettibone. Kappale nousi singlelistoille ympäri maailmaa, muun muassa Yhdysvalloissa (Billboard-listan ykkösenä kolme viikkoa), Isossa-Britanniassa, Ranskassa ja Kanadassa. Suomessa single nousi virallisen singlelistan ykkössijalle.
Vuoden 1989 Like a Prayer -albumilta julkaistiin kolme suurta hittiä; ”Like a Prayer”, ”Express Yourself” ja ”Cherish”. Mahdollisesti parantaakseen albumin viimeisen singlejulkaisun ”Keep It Togetherin” myyntiä Shep Pettibone sävelsi singlelle uuden kappaleen, ”Voguen”. Kappale sai osittain inspiraationsa homoseksuaalien miesten New Yorkin klubeilla esittämästä tanssista, voguesta, jossa he yrittävät imitoida suosikkijulkkistensa asentoja ja tyylejä, kuten myös Vogue-muotilehden mallien asentoja. Myöhemmin levy-yhtiössä haluttiin julkaista kappale singlenä, koska se ”tuhlattiin” lisäämällä pelkän singlen sivujulkaisuksi.
Musiikkivideo

”Voguen” musiikkivideota, jonka on ohjannut David Fincher, on usein kutsuttu Madonnan parhaaksi.[lähde? ] Kappaleen musiikkivideolla vierailee tanssijoita Madonnan Blonde Ambition Tour -konserttikiertueelta ja hänen omalta dokumentiltaan Truth or Dare. Suuren kohun aiheutti kuitenkin se, että musiikkivideolla Madonnan rinnat näkyvät hänen osittain läpinäkyvän paitansa läpi. MTV halusi leikata kyseisen osuuden videosta pois, mutta Madonna kieltäytyi. Myöhemmin julkaistiin MTV Video Music Awards -gaalasta nauhoitettu uudempi live-video, jossa kappale esitetään 1700-luvun ranskalaisen hienoston teemalla.
Rolling Stone -lehtilähde tarkemmin? listasi ”Voguen” musiikkivideon kaikkien aikojen 28. parhaaksi videoksi.
Jann Mardenborough

Jann Mardenborough vuonna 2014.
Jann Mardenborough (s. 9. syyskuuta 1991 Darlington) on brittiläinen moottoriurheilija. Hänen isänsä Steve Mardenborough on entinen jalkapalloilija.
Ura

Hänellä ei ole pitkäaikaista karting-kokemusta, toisin kuin useilla muilla kilpa-ajajilla. Kun hän oli 8-vuotias, hänen paikallinen karting-ratansa suljettiin. Hänen perheensä ei taloudellisien vaikeuksien takia voinut tukea poikaansa kilpa-autoilussa, joten Mardenborough joutui lopettamaan uransa.
Vuonna 2011 Mardenborough osallistui GT Academy -ohjelmaan, jossa häntä sponsoroivat Nissan ja Sony. Hän haki ajotuntumaa suorittaen Gran Turismo -sarjan PlayStation -ajopelejä. Kilpailun voittaja sai mahdollisuuden tulla ammattikilpakuljettajaksi. Mardenborough päihitti 90 000 muuta pelaajaa ja voitti kilpailun. Palkinnoksi hän sai osallistua Nissanilla Dubain 24 tunnin kilpailuun vuonna 2012. Samana vuonna Mardenborough kilpaili British GT -sarjassa, jossa hän voitti yhden kilpailun ja sijoittui sarjassa kuudenneksi.
Vuonna 2013 Mardenborough siirtyi kilpailemaan Formula-autoihin ja kilpaili Euroopan Formula 3 -sarjassa Carlin-tallissa. Hän keräsi 12 pistettä ja sijoittui sarjan 21:ksi. Samana vuonna hän kilpaili Toyota Racing Series -sarjassa sijoittuen sarjan kymmenenneksi ja myös Britannian Formula 3 -sarjassa sijoittuen sarjan kuudenneksi. Samana vuonna hän osallistui myös Le Mansin 24 tunnin ajoon sijoittuen luokkansa kolmanneksi.
Vuonna 2014 Mardenborough kilpaili GP3-sarjassa Arden International -tallissa. Hän voitti yhden kilpailun kauden aikana sijoittuen sarjan yhdeksänneksi. Samana vuonna hän jatkoi Toyota Racing Series -sarjassa sijoittuen sarjan toiseksi. Vuonna 2015 Mardenborough jatkoi GP3:ssa vaihtaen Carlin-talliin. Hän saavutti kauden aikana kaksi kolmossijaa ja 58 pistettä sijoittuen sarjan yhdeksänneksi. Hän ajoi myös kaksi kilpailua GP2-sarjassa saavuttamatta pisteitä. Samana vuonna hän kilpaili Le Mansin 24 tunnin ajossa uudella Nissanin LMP1-autolla.
Maaliskuussa 2015 Mardenborough joutui Nürburgringin Nordschleife'ssa GT3-luokan Nissan GT-R -autolla vakavaan onnettomuuteen, jossa hänen autonsa lähti ylämäestä ilmalentoon lentäen vaarallisesti katsomoon. Yksi ihminen menehtyi ja useita katsojia loukkaantui tapahtuman seurauksena. Mardenborough ei loukkaantunut vakavasti.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Arden International | ESPFEA 14 | ESPSPR 14 | AUTFEA 11 | AUTSPR Kesk. | GBRFEA 9 | GBRSPR 15 | GERFEA 8 | GERSPR 1 | HUNFEA 7 | HUNSPR 3 | BELFEA 4 | BELSPR 4 | ITAFEA 11 | ITASPR Kesk. | RUSFEA 6 | RUSSPR 4 | ABUFEA 13 | ABUSPR Kesk. | 77 | 9. |
| 2015 | Carlin | ESPFEA 4 | ESPSPR 3 | AUTFEA 5 | AUTSPR 13 | GBRFEA 17 | GBRSPR 15 | HUNFEA Kesk. | HUNSPR 17 | BELFEA Kesk. | BELSPR 12 | ITAFEA   | ITASPR   | RUSFEA 5 | RUSSPR 3 | BHRFEA 7 | BHRSPR Kesk. | ABUFEA   | ABUSPR   | 58 | 9. |
GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | Carlin | BHRFEA   | BHRSPR   | ESPFEA   | ESPSPR   | MONFEA   | MONSPR   | AUTFEA   | AUTSPR   | GBRFEA   | GBRSPR   | HUNFEA   | HUNSPR   | BELFEA   | BELSPR   | ITAFEA 19 | ITASPR 20 | RUSFEA   | RUSSPR   | BHRFEA   | BHRSPR   | ABUFEA   | ABUSPR   | 0 | 35. |
Jann Mardenborough Silverstonessa vuonna 2014.
Word Up! (kappale)

| ”Word Up!” Cameo |
| --- | --- | --- |

Singlen tiedot
 Albumilta: Word Up!
 B-puoli: ”Urban Warrior”
 Julkaistu: 27. toukokuuta 1986
 Formaatti: 7″, 12″, CD
 Tekijä(t): Larry Blackmon Tomi Jenkins
 Tuottaja(t): Larry Blackmon
 Tyylilaji: funk, R&B
 Kesto: 04.21
 Levy-yhtiö: Atlanta Artists Mercury
Cameon muut singlet
| ”Single Life” 1985 | ”Word Up!” 1986 | ”Candy” 1986 |
Word Up! on funk-kappale, jonka yhdysvaltalainen funk-yhtye Cameo alun perin nauhoitti vuonna 1986. Kappaleen sanoittivat yhtyeen jäsenet Larry Blackmon sekä Tomi Jenkins. Kappaleen toistuva soitto yhdysvaltalaisilla dance- ja R&B-radiokanavilla kuin myös sen musiikkivideo MTV-televisiokanavalla johdosta singlestä tuli yhtyeen parhaiten tunnettu hittikappale.
Jane Pierce

| Jane Pierce |
| --- | --- |

Yhdysvaltain ensimmäinen nainen
 4. maaliskuuta 1853 – 4. maaliskuuta 1857  
Edeltäjä:  Abigail Fillmore
Seuraaja:  Harriet Lane (vt.)
Henkilötiedot
Syntynyt: 12. maaliskuuta 1806 Hampton, New Hampshire, Yhdysvallat
Kuollut: 2. joulukuuta 1863 (57 vuotta) Andover, Massachusetts, Yhdysvallat
Vanhemmat:  Jesse Appleton Elizabeth Means
Puoliso:  Franklin Pierce
Lapset:  3
Tiedot
 Nimikirjoitus
Jane Means Appleton Pierce (12. maaliskuuta 1806 – 2. joulukuuta 1863) oli Yhdysvaltain presidentti Franklin Piercen puoliso ja siten Yhdysvaltojen ensimmäinen nainen vuosina 1853–1857. Hän vastusteli miehensä pyrkimyksiä politiikkaan ja pyörtyi kuullessaan, että tämä oli valittu demokraattien presidenttiehdokkaaksi. Heidän pieni poikansa Benny kuoli junaonnettomuudessa juuri ennen presidentin virkakauden avajaisia, joita ei sen takia juhlittu. Jane Pierce ei koskaan toipunut menetyksestä. Hän joutui ponnistelemaan selvitäkseen asemansa vaatimista sosiaalisita tapahtumista.
When All the Laughter Has Gone

| When All the Laughter Has Gone Dolorian |
| --- | --- | --- |

Studioalbumin tiedot
 Äänitetty : 1998, Tico Tico Studio
 Julkaistu: 1. tammikuuta 1999
 Tyylilaji: black metal, doom metal
 Kesto: 53.11
 Levy-yhtiö: Wounded Love Records
Dolorianin muut julkaisut
|   | When All the Laughter Has Gone 1999 | Dolorian 2001 |
When All the Laughter Has Gone on suomalaisen metalliyhtyeen Dolorianin esikoisalbumi. Se julkaistiin vuonna 1999 levymerkillä Wounded Love Records.
Kappaleet

Desolated Colours – 7.19
My Weary Eyes – 8.22
A Part of Darkness – 6.24
When All Laughter Has Gone – 5.52
Collapsed – 9.18
Fields – 4.45
With Scorn / Perish – 11.11
Kokoonpano

Anti Ittna Haapapuro – laulu, kitara
Ari Kukkohovi – rummut, kitara, bassokitara
Jussi Ontero – kosketinsoitin
Aiheesta muualla

When All the Laughter Has Gone Discogsissa. (englanniksi)
Albumi When All the Laughter Has Gone Encyclopaedia Metallum -sivustolla (englanniksi)
Words

Wikisanakirjassa on tähän liittyvä sananselitys: .
Words voi tarkoittaa ainakin seuraavia:
”Words”, F. R. Davidin musiikkikappale vuodelta 1982
The Words, Brian Klugmanin ja Lee Sternthalin ohjaama elokuva vuodelta 2012.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Words”, voi hakea sivunnimihaulla, laajalla sivunnimihaulla tai tekstihaulla.
John Melcher

John Melcher
John Melcher (6. syyskuuta 1924 – 12. huhtikuuta 2018) oli yhdysvaltalainen demokraattisen puolueen poliitikko. Hän edusti Montanaa Yhdysvaltain edustajainhuoneessa vuosina 1969–1977 ja senaatissa 1977–1989.
Melcher syntyi Sioux Cityssä, Iowassa. Hän opiskeli Minnesotan yliopistossa, palveli Yhdysvaltain maavoimissa toisessa maailmansodassa ja valmistui Iowa State Universitystä vuonna 1950.
Muutettuaan Forsythiin Montanaan hän perusti eläinlääkäriklinikan ja tuli myöhemmin valituksi kaupungin pormestariksi vuonna 1955.
Melcher putosi senaatista vuoden 1988 vaaleissa.
Jesse James (näyttelijä)

Jesse James (s. 14. syyskuuta 1989) on yhdysvaltalainen näyttelijä. Hän on näytellyt useissa elokuvissa vuodesta 1997 alkaen ja tullut tunnetuksi myös television puolelta.
James syntyi Palm Springsissä, Kaliforniassa. Hän on musiikinharrastaja.
Elokuvia

Pimeänpelko (2002)
Perhosvaikutus (2004)
The Amityville Horror (2005)
Aiheesta muualla

Jesse James Internet Movie Databasessa. (englanniksi)